# Амазонка (река)

### от Уикипедия, свободната енциклопедия

  За митичните жени-войни, вижте Амазонки

Устието на Амазонка, спътникова снимка.

Река Амазонка в Южна Америка е най-голямата река в света. Тя е най-пълноводната река и притежава най-обширния водосборен басейн на планетата. Името и идва от езика на местните индианци и се превежда като "буен поток". Протича през териториите на Перу, Колумбия и Бразилия.

## [редактиране] Великата река

Да си представите Амазонка е толкова трудно, колкото и безкрайността. Умът се обърква, като не намира границите и. Река Амазонка е дълга 6440 км., което се води като официална цифра. Тези данни обаче днес са предмет на спорове. Реката извира от езерото Лаурикоча, разположено на около 5000 метра надм. височина в перуанските Анди. От него води началото си река Мараньон, която се счита за началото на Амазонка. След това реката се вие из най-голямата равнинна област на Земята- Амазонската низина. През нея реката не се движи в права посока, а меандрира непрекъснато до делтата си. Тя протича през район с екваториален климат и постоянните дъждове я превръщат в най-пълноводната река в света. Всяка секунда Амазонка влива над 1 млн. литра вода в Атлантическия океан, което представлява около 40% от оттока на всички реки на планетата. В нея се вливат над 15 000 реки, 30 от които са по-пълноводни от Дунав. Амазонка образува най-могъщата речна система в света. Освен това Амазонка е толкова широка, че когато човек застане на единия и бряг не може да види другия. В устието си реката е широка над 350 км, при Манаус- 90, като по-нагоре намалява. Много широк е района, където в Амазонка се влива река Рио Негро. Река Амазонка притежава най-големият водосборен басейн в света, чиято площ е над 7 милиона кв.км., т.е. колкото Австралия. Най-големите притоци на "великата река" са Рио Негро, Мадейра, Топажос, Япура и др. Особенно значителен приток е Рио Негро, който се влива край Манаус. Името на Рио Негро (в превод от испански Черна река) идва от факта, че водите на реката изглеждат черни, макар че са изключително чисти. Цвета им се дължи на водните растения в нея и обитаващите я микроорганизми. Това е една от най-пълноводните реки в света. Мястото, където черните води на Рио Негро се вливат в светлите води на Амазонка представлява истинско зрелище, което местните индианци наричат "Сватбата на реките".

Сателитна снимка на делтата на Амазонка

## [редактиране] Делтата

Тази огромна река носи и най-големите наноси на света, вследствие на които се е образувал най-големият наносен остров на Земята Маражо, който на площ е колкото Швейцария. В тази си част реката е широка над 350 км. Тя влива в Атлантическия океан толкова голямо количество вода, че образува своеобразно сладководно езеро насред океана, разпростиращо се до над 500 км. от делтата.

## [редактиране] Дължината на Амазонка

Повечето учени смятат, че Амазонка е дълга 6440 км. Точни данни липсват, тъй като реката през целия си преход през низината меандрира, т.е. движи се зигзагообразно, което затруднява установяването на точната и дължина. През последните години обаче тази мистерия не само не се разкри, но се появиха и нови съмнения за дължината и. Някои нови изследвания доказват, че реката не води началото си от Мараньон, а от река Укаяли, което означава, че Амазонка е дълга над 7000 км. Ако това се потвърди официално ще се окаже, че освен най-пълноводна, Амазонка е и най-дългата река в света, като изпреварва дори река Нил (6690 км.) в Африка.

Река в амазонската джунгла

## [редактиране] Флора и фауна

Амазонка протича през най-голямата и най-богата на флора и фауна горска система в света. Това е най-могъщата екваториална гора на планетата, изсичането на която поражда най-големия екологичен проблем в света. Само за последните 50 години Амазония е загубила почти 1 млн.кв.км. гори. Но и днес те заемат над 5,5 млн. кв.км. и са най-голямата горска система в света.

Синьо-жълт ара- типичен обитател на амазонската гора

Джунглите на Амазонка имат най-впечатляващото биоразнообразие в света. Тук са познати повече от 1/3 от организмите на планетата, като много от тях все още не са познати на науката. Всяка експедиция в амазонските джунгли се връща с новооткрити видове, непознати досега. Амазонските дъждовни гори са дом на над 150 000 вида растения, 1800 вида птици, 400 вида бозайници и др. Най-известни представители на тази уникална екосистема са множеството папагали, от които 26 вида са обединени като амазонски папагали. Сред тях е папагалът ара, един от най-типичните обитатели на амазонската гора и най-големият папагал в света. Други известни видове са дървото гигантска сумамейра, достигащо височина над 80 метра, огромният брой орхидеи и др. сред растенията и ягуар, пума, оцелот, ягуарунди, тапир, ленивец, птици тукан, колибри, а също и огромен брой маймуни. Тук се срещат и огромен брой дървесни жаби, сред които е и кокои- най-отровната жаба на света. В отровата на тези жаби индианците топят върховете на стрелите си.

Пиранята е най-хищната риба в света
Виктория регия- най-голямото водно растение в света с диаметър над 2 метра

Освен горите впечатляващо е и биоразнообразието на самата река Амазонка. Най-типичен пример за него са рибите: в Амазонка живеят над 3000 вида риби или повече отколкото в целия Атлантически океан. Няма друга река в света с такова разнообразие на видове. Сред рибите най-известни са най-хищната риба в света- пираня, най-голямата сладководна риба пираруко, дълга над 4 метра, хищната риба речен тигър и електрическата риба. Освен чисто сладководните обитатели в Амазонка се срещат и видове типични за океаните като амазонски речен делфин, амазонски ламантин и дори акули. Те са привлечени тук от големите размери на реката и изобилието от храна. Най-опасни сред влечугите са отровните змии, големия черен кайман, един от най-големите крокодили в света и гигантската зелена анаконда, най-голямата змия в света, дълга над 11 метра. Сред водните растения уникална е гигантската лилия Виктория регия, която е най-голямото водно растение в света. Диаметърът и достига до над 2 метра.

## [редактиране] Местните жители

Басейнът на Амазонка е слабо населен район. Във вътрешността на Амазония живеят множество индиански племена. Много от тях все още живеят по същия начин по който са живяли и преди откриването на Америка: без ток, телефони и напълно откъснати от света. Някои от тях все още ловуват с копия и стрели. Според антрополозите има и народи от района, които никога не са имали контакт с европейците. В Амазония живеят около 3 милиона индианци, предимно в къщички, направени от дърво, палмови листа и др. в малки села в джунглата. В началото на 20 век по отделни части от крайбрежието на реката се появяват градове като Манаус, развили се благодарение на търговията с естествен каучук. Със своите 600 000 души Манаус е най-големият град в Амазония.

Шаман от индианското племе Урарина

## [редактиране] История

В басейна на Амазонка за първи път идват хора преди около 10 000 години. Това са живеещите и до днес в горите индианци. Първият европеец, достигнал реката е испанецът Висенте Пинсон през 1500 г. Той достига делтата на реката, но не я изследва. Едва през 1541 г. испанският изследовател Франциско Ореляно прави първото пътешествие по Амазонка. Пътуването му започва от река Напо (днес в Еквадор). Ореляно достига делтата на реката и става първият европеец, прекосил Южна Америка от запад на изток, макар и на тежка цена, тъй като много хора от експедицията му загиват поради болести, нападения на диви животни и сблъсъци с индианските племена. След това в региона навлизат само авнтюристи, привлечени от златната треска през 17 и 18 век, но като цяло Амазония не е била колонизирана и е напълно неизследвана. Първият изследовател, който проучва сериозно региона е немският изследовател Александър фон Хумболт през 1804 г. Той открива в Амазония много непознати дотогава растения и животни и създава по-подробни описания на областта. В края на 19 и началото на 20 век започва бумът на търговията с естествен каучук, върху която първоначално Бразилия държи монопол, но по-късно една английска експедиция успява да пренесе семена на каучуково дърво от Амазония в Югоизточна Азия, с което приключва монополът на южноамериканските страни в търговията с тази ценна стока. Различни изследователи проучват региона в края на 19 и през целия 20 век. Много от районите на амазонската гора и до днес са много слабо проучени.

Взето от „http://bg.wikipedia.org../../../%D0%B0/%D0%BC/%D0%B0/%D0%90%D0%BC%D0%B0%D0%B7%D0%BE%D0%BD%D0%BA%D0%B0_%28%D1%80%D0%B5%D0%BA%D0%B0%29.html“.

Категории: Реки в Бразилия | Реки в Перу | Реки в Колумбия

##### Views

- Статия
- Беседа
- Текуща версия

##### Търсене

##### На други езици

- አማርኛ
- Aragonés
- العربية
- Беларуская
- Беларуская (тарашкевіца)
- বাংলা
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- हिन्दी
- Hrvatski
- Magyar
- Bahasa Indonesia
- Ido
- Íslenska
- Italiano
- 日本語
- ქართული
- 한국어
- Kurdî / كوردي
- Latina
- Lëtzebuergesch
- Lumbaart
- Lietuvių
- Latviešu
- മലയാളം
- नेपाल भाषा
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Runa Simi
- Rumantsch
- Română
- Русский
- Сибирской
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Српски / Srpski
- Svenska
- Kiswahili
- தமிழ்
- ไทย
- Türkçe
- Українська
- اردو
- Tiếng Việt
- 中文
- Bân-lâm-gú